## Voluntar evenimente

#### BACKGROUND

Fundatia Conservation Carpathia (FCC) este un ONG românesc ce are ca scop crearea unei zone protejate cu natură sălbatică de talie mondială în sudul Carpaților românești, în beneficiul biodiversității și a comunităților locale.

#### COMUNICARE & COMUNITĂȚI

FCC împreună cu alți parteneri vor organiza mai multe evenimente locale/naționale pentru a sărbători și evidenția frumusețea naturală a Munților Făgăraș: brunch-uri, festivaluri, conferințe, expoziții foto sau vor participa la diferite evenimente, organizate de alte entități, precum concursuri de alergare/ciclism.

Căutăm voluntari dispuși să se implice împreună cu echipa noastră și să creăm amintiri minunate despre evenimentele noastre de mediu.

#### POZIȚIE

Voluntarul raportează direct coordonatorului de evenimente și va coopera cu toți angajații, cât și cu partenerii din proiect. Pozițiile sunt necesare în primăvară, vară și toamnă.

#### ROL PRINCIPAL

* Implicarea în organizarea de evenimente și activități ecologice pentru promovarea naturii, evenimente la care vor participa publicul larg și membrii comunităților locale.
* Sprijinirea echipei în implementarea activităților proiectului.
* Elaborarea documentației pentru obținerea de avize și parteneriate pentru dezvoltarea unui eveniment.
* Cercetări pe teren, pentru a cunoaște locațiile până la cele mai mici detalii.
* Amenajarea locului: instalarea cortului, furnizarea de materiale promoționale (afișe, broșuri, autocolante etc.), aranjarea de mese, scaune, organizare ateliere, adunarea tuturor materialelor la finalul evenimentului.
* Comunicarea în limba engleză cu invitați și vizitatori străini, și, dacă este necesar, voluntarul poate oferi asistență în traducerea discursurilor invitaților speciali, oferind toate informațiile despre eveniment și zonă.
* Comunicarea cu publicul, furnizarea de informații despre proiectul Carpathia și zona geografică unde are loc evenimentul.
* Colaborarea cu alți colegi din echipă pentru a evita orice probleme care pot apărea.

#### CALIFICĂRI/ APTITUDINI

* Experiența în organizarea de evenimente/comunicare este benefică, dar nu obligatorie.
* Implicare și angajament față de conservarea naturii.
* Adaptare la situații noi, la schimbarea vremii și la publicul de toate vârstele.
* Capacitate de a lucra cu respect în situații interculturale.
* Încredere și capacitate de a oferi feedback coordonatorilor.
* Colaborare cu toți colegii din echipă.
* Capacitate de învățare continuă.
* Atenție la detalii, organizare bună, atitudine prietenoasă, disponibilitate pentru a oferi informații și abilități pentru a face față situațiilor neașteptate.
* Seriozitate, punctualitate, forță fizică (locațiile sunt în natură, în zone nelocuite și necesită multă mobilitate).
* Spirit de observație și bune abilități organizatorice.